Document ID: /roh_data/filtered/fineweb-2-filterrobots_roh.jsonl.gz/56282

Instrucziun da franzos resta en Turgovia
- Gievgia, 1.9.2016, 12:05
Il chantun vul reponderar la decisiun da bandischar il franzos ord la scola primara.
La regenza preschenta al Cussegl grond in messadi da lescha. Uschia na vegn l'instrucziun da franzos ad interim betg spustada sin il stgalim superiur. Quai ha la directura d'educaziun, Monika Knill da la PPS communitgà oz.
L'intenziun da la regenza da la Turgovia resta dentant vinavant da spustar successivamain l'instrucziun da franzos sin il stgalim superiur. Oriundamain eri planisà da far quai enfin la stad 2017.
RR novitads 12:00